stanford-oval/wikipedia huggingface dataset:
Bernard-Marie Koltès
Tuotanto

Koltès kirjoitti noin kymmenen näytelmää, joista ensimmäinen oli pitkä  monologi La Nuit juste avant les forêts esitettiin 1977 Avignonin festivaalilla. Hänen näytelmänsä Médée herätti tosin huomiota jo 1970.  Jean Genet vaikutti Koltèsin kirjoitustyöhön. Muiden absurdin teatterin kirjailijoiden tavoin hän tunsi olevansa vieraassa maassa, hänen tapauksessaan homoseksuaalina heteroseksuaalissa maailmassa. Afrikassa hän näki kuinka eurooppalaiset vaikutteet hävittävät alkuperäiskulttuureja. Aiheesta syntyi näytelmä Combat de nègre et de chiens. Käytyään Amerikassa hän kirjoitti näytelmän  Läntinen satamalaituri (Quai Ouest,1985) veljestä ja sisaresta vieraassa kulttuurissa. Psykopaattitappaja Roberto Succo antoi aiheen viimeiseen näytelmään Roberto Zucco. Se esitettiin postuumisti Berliinissä vuonna 1990 ja esityksen ohjasi Peter Stein. Sitä on sen jälkeen esitetty kaikkialla Euroopssa ja Yhdysvalloissa.  Koltès käänsi Shakespeare näytelmän The Winter's Tale ranskaksi. Ranskalainen Théâtre National de Bretagne ohjaajanaan  Rachid Zanouda esitti Koltèsin näytelmän Läntinen satamalaituri (Quai ouest) Tampereen teatterikesässä 2.-8.8. 2010.
Tuotanto > Näytelmät

Les Amertumes (1970)
La Marche (1970)
L'Héritage (1972)
Récits morts (1973)
Sallinger (1977)
La Nuit juste avant les forêts (1977)
Neekeri vai koirat (Combat de nègre et de chiens, 1979)
Läntinen satamalaituri (Quai Ouest, 1985)
Dans la solitude des champs de coton (1985)
Tabataba (1986)
Retour au désert (1988)
Roberto Zucco (1988)
Palkintoja

1982: Prix du jeune talent de la Société des Auteurs et Compositeurs Dramatiques
1982: Ensimmäinen palkinto Fringe Festivalsilla Edinburghissa näytelmästä La Nuit juste avant les forêts
Aiheesta muualla

Information page (Arkistoitu – Internet Archive) (ranskaksi)
Critical bibliography on Koltès' works (Auteurs.contemporain.info) (Arkistoitu – Internet Archive) (ranskaksi)
Charlie Sifford

Charlie Sifford (1961)
Charlie Sifford (2. kesäkuuta 1922 – 3. helmikuuta 2015) oli afroamerikkalainen golfaaja. Hän syntyi Charlottessa, Pohjois-Carolinassa.
Sifford voitti PGA Tourilla Greater Hartford Open Invitationalin vuonna 1967 ja Los Angeles Openin vuonna 1969. Vuonna 1975 hän voitti Floridan Orlandossa seniorien PGA-mestaruuden.
Sifford sai vuonna 2004 paikan World Golf Hall of Famesta.
Candelo

| Candelo |
| --- | --- |
 vaakuna
 Candelo
 Koordinaatit: 45°39′41″N, 8°10′30″E 
Valtio:   Italia
Alue:  Piemonte
Maakunta:  Biella
Infobox OKVirheellinen NIMI-arvo: 
Ricetto di Candelo
Candelo on 8 000 asukkaan kunta Italian  luoteisosan Biellan maakunnassa Piemonten hallintoalueella.  Se sijaitsee noin sata kilometriä Milanosta länteen ja 80 kilometriä Torinosta koilliseen.
Candelon 1200- ja 1300-luvulta peräisin oleva linnoitus Ricetto di Candelo kuuluu Italian kauneimpien kylien järjestöön I Borghi più belli d’Italia. Ricetto on Piemonten alueen parhaiten säilynyt linnoitus. Muurien ympäröimä, pääasiassa maataloustuotteiden turvavarastointiin käytetty alue on pinta-alaltaan noin 110 × 120 metriä eli noin 13 000 neliömetriä. Siellä on parisataa kivistä varastorakennusta vieri vieressä.
Aiheesta muualla

Kuvia tai muita tiedostoja aiheesta Candelo Wikimedia Commonsissa
Biellan maakunta
Ailoche | Andorno Micca | Benna | Biella | Bioglio | Borriana | Brusnengo | Callabiana | Camandona | Camburzano | Campiglia Cervo | Candelo | Caprile | Casapinta | Castelletto Cervo | Cavaglià | Cerreto Castello | Cerrione | Coggiola | Cossato | Crevacuore | Curino | Donato | Dorzano | Gaglianico | Gifflenga | Graglia | Lessona | Magnano | Massazza | Masserano | Mezzana Mortigliengo | Miagliano | Mongrando | Mosso | Mottalciata | Muzzano | Netro | Occhieppo Inferiore | Occhieppo Superiore | Pettinengo | Piatto | Piedicavallo | Pollone | Ponderano | Portula | Pralungo | Pray | Quaregna | Ronco Biellese | Roppolo | Rosazza | Sagliano Micca | Sala Biellese | Salussola | Sandigliano | Selve Marcone | Soprana | Sordevolo | Sostegno | Strona | Tavigliano | Ternengo | Tollegno | Torrazzo | Trivero | Valdengo | Vallanzengo | Valle Mosso | Valle San Nicolao | Veglio | Verrone | Vigliano Biellese | Villa del Bosco | Villanova Biellese | Viverone | Zimone | Zubiena | Zumaglia
Böömin massiivi

Böömin massiivi on Tšekissä ja osittain myös Saksassa ja Puolassa sijaitseva vuoristoalue. Sudeetit, jotka sijaitsevat Tšekin, Saksan ja Puolan alueella,ovat Böömin massiivin korkein alue. Sudeetteihin kuuluvat Riesengebirgen vuoristo ja Puolan lounaisosassa sijaitsevat Pöytävuoret.
Canderel

Canderel on makeutusainemerkki, jonka tuotteet on valmistettu pääasiassa aspartaamista. Canderelia markkinoi globaali yritys The Merisant Company, jolla on pääkonttori Chicagossa, Illinoisissa sekä muita konttoreita Sveitsissä, Meksikossa ja Australiassa.
Canderel tuli ensimmäisenä myyntiin Ranskassa vuonna 1979. Tuotteen nimi "Canderel" tulee sanoista candi (tai sokeriruoko) ja airelles - ranskankielinen nimitys mustikoille. Canderel-tuotteiden makeudesta huolimatta ne ovat vähäkalorisia, sillä esimerkiksi yksi teelusikallinen rakeista Canderelia on yhtä makeaa kuin teelusikallinen sokeria, mutta runsaasti vähäkalorisempaa.
Tuotteet

Tässä on luettelo kaikista Canderel-tuotteista.
Canderel Green kidemäinen makeutusaine
Canderel Green makeutusainepala
Canderel Green puriste
Canderel Green jauhe
Canderel Green sticks - 40 kpl
Canderel Green sticks -200 kpl myös Horeca käyttöön
Canderel Green makeutusneste
Canderel Green puriste, tayttöpakkaus
Canderel Green jauhe, täyttöpakkaus
Canderel puriste
Canderel jauhe
Canderel kaakaojuomajauhe
Canderel sticks
Bixbiitti

Bixbiittikide
Bixbiitti eli beryllin punainen muoto. Se on jalokivi, jonka kovuus on Mohsin asteikolla 8. Sitä kutsutaankin toisinaan punaiseksi berylliksi. Sen nimi tulee amerikkalaiselta mineralogilta, nimeltään Maynard Bixby.
Esiintyminen

Varsinaisia jalokivilaatuisia bixbiittikiteitä on löydetty vain Wah Wah -vuorilta Utahista, Yhdysvalloista. Bixbiiteiksi kutsutut jalokivet, joita on löydetty Madagaskarilta, ovat toiselta Pezzottaiteja.
Aiheesta muualla

Kuvia tai muita tiedostoja aiheesta Bixbiitti Wikimedia Commonsissa
Budjonnovskin lentotukikohta

Budjonnovskin lentotukikohta Venäjän länsiosien kartalla. Tukikohta sijaitsee Stavropolin aluepiirissä, 18 kilometriä Budjonnovskin keskustasta luoteeseen.
Budjonnovskin lentotukikohta (ven. База ВВС Будённовск) eli Budjonnovskin sotilaslentokenttä (ven. военный аэродром Будённовск) (ICAO: URMB), on Venäjän Stavropolin aluepiirissä, 18 kilometriä Budjonnovskin keskustasta luoteeseen, Budjonnovskin piirissä sijaitseva Venäjän asevoimien lentotukikohta.
Budjonnovskissa toimii sekä maataistelulentokonein varustettu 386. hyökkäyslentorykmentti (yksikkö 75388) että 487. riippumaton helikopterirykmentti (487 OVP, yksikkö 44936).
386. lentorykmentin kalustona on Su-25SM ja Suhoi Su-25SM3 -maataistelulentokoneita. 487 OVP on helikopterirykmentti. Sillä on kuljetuslentue, jonka kalustona on Mil Mi-8AMTSh ja Mi-8MTV-5 -helikoptereita. Lisäksi rykmentissä on kaksi taistelulentuetta, joilla on Mil Mi-24, Mil Mi-28N ja Mil Mi-35M -helikoptereita. Korenovskin ja Budjonnovskin helikoptereita osallistui Venäjän Krimin miehitykseen Krimin vuonna 2014.
Aiheesta muualla

Aerodrom Budjonnovsk (Аэродром Будённовск) (venäjäksi) (wikimapia.org)
Venäjän lentotukikohdat Euroopassa
Kartta esittää Venäjän ilmavoimien lentopaikkojen ohella merivoimien ja maavoimien keskeisimmät lentotukikohdat ja -asemat. (Huom! Sisältö täydentyy, kesken.)
Axel Wilhelm Wahren

| Axel Wahren |
| --- | --- |

Henkilötiedot
Syntynyt: 10. joulukuuta 1814 Tukholma, Ruotsi
Kuollut: 28. elokuuta 1885 (70 vuotta) Forssa, Suomi
Ammatti:  teollisuusmies
Arvonimi: kauppaneuvos
Wikimedia Commonsissa on kuvia tai muita tiedostoja aiheesta .
Axel Wilhelm Wahren (usein muodossa A. W. Wahren; 10. joulukuuta 1814 Tukholma, Ruotsi – 28. elokuuta 1885 Forssa) oli ruotsalaissyntyinen mutta Suomessa vaikuttanut teollisuuspatruuna ja Oy Forssa Ab:n perustaja. Vuonna 1883 Wahren sai aatelisarvon.
Nuoruusvuodet

Wahren syntyi Tukholmassa vuonna 1814 ruotsalaiseen kauppiasperheeseen. Wahren-suku oli peräisin Saksan Mecklenburgista, Wahrenin kaupungista. Wahren aloitti 13-vuotiaana oppipoikana enonsa värjäysliikkeessä ja opiskeli samalla Tukholman teknologisessa laitoksessa. Saatuaan kisällinoikeudet 17-vuotiaana Wahren lähti niin sanotulle kisällinkierrokselle Euroopan tärkeimpiin tekstiiliteollisuuskeskuksiin. Hän työskenteli sekä työntekijänä että johtotehtävissä. Perheensä juutalaisesta uskonnosta Wahren päätti luopua 1830-luvun lopulla, ja hän kääntyi luterilaisuuteen.
Teollisuustoiminta Suomessa

Vuonna 1838 Wahren muutti Suomeen. Aluksi hän vuokrasi ja uudisti Jokioisten Verkatehtaan, josta tuli myöhemmin Tampereen Verkatehdas (sittemmin Tamfelt). Riitaannuttuaan Jokioisten kartanon kanssa hän siirtyi Loimijoen vartta yläjuoksulle päin ja perusti vuonna 1847 kehräämön ja vuonna 1854 kutomon nykyisen Forssan kaupungin alueelle. Tästä syntyi Suomen ensimmäinen maaseudulle perustettu teollisuusyhdyskunta. Kehräämön perustamisen teki mahdolliseksi niin sanottu Myllysopimus. Vuonna 1859 kehräämö ja kutomo yhdistyivät Forssan Osake Yhtiöksi. Vuonna 1872 Wahren kuului Kymi Oy:n perustajiin sekä oli vaikuttamassa Suomen Yhdyspankin perustamiseen. Vuonna 1934 Oy Forssa Ab sulautui Finlayson Co:hon.
Wahren oli myös perustamassa ensimmäistä palokuntaa Forssaan. Forssan Vapaaehtoinen Palokunta Ry:n perustettiin vuonna 1882.
Forssa-yhtiö

Muiden teollisuusyhdyskuntien tapaan Wahren loi tehtaidensa ympärille kaiken mitä työläiset eläessään tuohon aikaan tarvitsivat. Yhtiö pyöritti tekstiiliteollisuuden ohessa muun muassa kauppaa, koulua, kirjastoa ja terveydenhuoltoa. Yhtiöön kuului aikanaan myös panimo ja oma hotelli baareineen.
Wahren toi tehtaisiinsa monia edistyksellisiä keksintöjä. Yhtenä ensimmäisistä laitoksista Suomessa yhtiöllä oli vesivoimalaitos (1877), joka jauhoi sähköä paitsi tehtaan tarpeisiin myös Suomen ensimmäiselle sähkörautatielle, joka kulki tehdaslaitoksen välissä. Kapearaiteinen Jokioisten Rautatie jatkoi aluksi höyry- ja sittemmin myös dieselkäyttöisenä Forssasta Jokioisten kautta Humppilaan, jossa oli yhdyspiste leveäraiteiselle valtion rautatielle. Tehtaan konttorin ja rautatieaseman välissä kulki yksi Suomen ensimmäisistä pitkistä puhelinlinjoista.
Forssan ja Jokioisten välinen rautatieosuus on purettu, mutta Jokioisten ja Humppilan välissä kulkee nykyisin museorautatie, jossa höyryveturin vetämät junat kulkevat kesäsunnuntaisin.
Forssa-yhtiö > Myllysopimus

Forssassa Kuhalankosken partaalla oli lähialueen tilojen yhteinen mylly. Saavuttuaan sinne Wahren teki sopimuksen, jonka mukaan perustettava yhtiö ottaa myllyn hallintaansa ikuisiksi ajoiksi, jos se saa tehdä myllyyn lisälaitteistoja.
Tuon sopimuksen jäljiltä Kuhalankosken tietämillä on tänäkin päivänä mylly, jossa viljelijät voivat jauhattaa viljaansa. Käytön vähyyden vuoksi mylly ei ole enää auki säännöllisesti, vaan mylläri kutsutaan tarvittaessa paikalle matkapuhelimen välityksellä. Myllysopimuksen toinen osapuoli on nykyään kutomon kiinteistöt omistava kiinteistöyhtiö Renor Oy. Nykyinen myllyrakennus on vuodelta 1912.
Forssa-yhtiö > Tehtaiden nykytila

Forssa-yhtiön työn jatkajat ovat poistuneet alueelta. Työvaatekankaita valmistanut Finlayson-Forssa Oy kaatui konkurssiin 2008. Sisustustekstiilejä tuottava Finlayson Oy käynnisti tammikuussa 2009 yt-neuvottelun Forssan yksikön uudelleenjärjestelyistä. Myöhemmin Finlayson ilmoitti valmistuksen päättymisestä Forssassa
Muuten vanhat rakennukset eivät ole jääneet tyhjilleen. Forssan kaupunki osti kehräämöalueen 1980-luvulla, ja kutomon kiinteistöt omistaa nykyään kiinteistöyhtiö Renor Oy.
Kehräämöalueella toimii muun muassa Hämeen ammattikorkeakoulu ja Forssan aikuisopisto. Lisäksi kehräämöalueella on muun muassa museoita, keilahalli ja kirjasto. Lisäksi kehräämöalueella toimii joukko pienyrityksiä.
Kutomoalueella toimii muun muassa kaupallisia terveyspalveluita sekä pieniä palveluyrityksiä. 1960-luvulla rakennettu automaattikutomo, joka oli aikanaan Pohjoismaitten suurin, remontoitiin vuosituhannen vaihteessa Keskon hypermarketiksi.
Kunnianosoituksia ja luottamustoimia

Wahren sai kauppaneuvoksen arvonimen vuonna 1876 ja hänet aateloitiin 1883. Hän oli sukunsa edustajana aatelissädyssä vuoden 1885 valtiopäivillä. Lisäksi hän oli Tammelan kunnallislautakunnan puheenjohtaja vuosina 1868–1870, useiden komiteoiden jäsen, vuoden 1876 Helsingin teollisuusnäyttelyn pääkomissaari ja Suomen Talousseuran puheenjohtaja vuosina 1879–1880.
Carl Rottmann

Carl Rottmann
Carl Rottmann (1798–1850) oli saksalainen taidemaalari. Hän työskenteli Münchenissä. Häntä on Saksassa pidetty ihannoivan historiallisen maisemamaalauksen mestarina. Hän sai vaikutteita J. A. Kochilta, mutta hänen käsittelytapansa on yksinkertaisempi. Baijerin kuningas Ludvig I tilasi häneltä 28 italialaista maisemaa käsittävän freskosarjan Münchenin Hofgartenin arkadeihin (1829-1833) ja Münchenin Uuteen pinakoteekkiin 23 kreikkalaista maisemaa sisältävän kuvasarjan, jotka Rottmann maalasi  vahaväreillä 1834-1835 Kreikkaan tekemänsä matkan jälkeen. Niissä huomio kiinnittyy pikemminkin valon ja ilman antamaan vaikutelmaan kuin viivaan. Hän on käyttänyt maisemamaalauksessa myös öljyvärejä.
Der Kochelsee, 1825.
Taorminaja Etna, (todennäköisesti) 1829.
Palermo ja Monte Pellegrino, (todennäköisesti) 1832.
Der Eibsee, 1825.
Aiheesta muualla

Kuvia tai muita tiedostoja aiheesta Carl Rottmann Wikimedia Commonsissa
Bysantinistiikka

Bysantin valtakunta kulta-aikansa loppupuolella noin vuonna 1025.
Bysantinistiikka on humanistinen tieteenala ja akateeminen oppiaine, joka tutkii Bysantin eli Itä-Rooman keskiaikaista kreikankielistä kulttuuria, sen historiaa ja kirjallisuutta. Suomessa bysantinistiikkaa voi opiskella Helsingin yliopistossa. Bysantin kulttuurinen ja poliittinen keskus oli Konstantinopoli ja varsinaiset sydänalueet levittäytyivät kummallekin puolelle Bosporinsalmea, nykyisin kolmen valtion, Bulgarian, Kreikan ja Turkin alueille.
Bysantin valtakunta noin vuonna 1180.
Bysantinistiikka on varsin nuori tieteenala ja se on osin edelleen tilanteessa, jossa sen aineistojen kokoaminen ja analyysi, jonka pohjalta se tuottaa tieteellistä tietoa bysanttilaisesta kulttuurista, on kesken. Bysantinistiikka on suhteellisen pieni tieteenala, ja monilta keskeisiltä bysanttilaisen kulttuurin alueilta laajemmat tutkimukselliset synteesit ovat vielä tekemättä.
Tutkimushistoriaa > Ala Suomessa

Suomessa bysantinistiikalla ei ole akateemisia perinteitä. Bysantinistiikkaan erikoistuminen oman oppiaineen piirissä, esimerkiksi historian, taidehistorian tai Kreikan kielen ja kirjallisuuden, vaatii Suomessa lisäopin hankkimista ulkomailta. Alalla on kuitenkin tehty väitöskirjoja Suomessakin mutta ulkomailta lisäoppia ottaen. Bysantinistiikan alaa sivuavaa tutkimusta Helsingin yliopiston piirissä on kuitenkin runsaasti, kuten arabistiikka, myöhäisantiikin tutkimus, nykykreikkalainen filologia ja slaavilaisen kulttuurin tutkimus. Teologisessa tiedekunnassa toimii Ortodoksian ja Idän kirkkojen tutkimuslaitos, jossa Bysantti on edustettuna. Laajaa kansainvälistä huomiota on saavuttanut akatemiaprofessori Jaakko Frösénin johtama Jordanian Petrasta löydettyjen varhaisbysanttilaisten 500–600-luvuilta peräisin olevien papyrusten konservointi ja editointityö.
Brooklyn Bridge to Chorus

| ”Brooklyn Bridge to Chorus” The Strokes |
| --- | --- | --- |

Singlen tiedot
 Albumilta: The New Abnormal
 Äänitetty : 2019
 Julkaistu: 6. huhtikuuta 2020
 Formaatti: digitaalinen lataus, suoratoisto
 Tekijä(t): Julian Casablancas
 Tuottaja(t): Rick Rubin
 Tyylilaji: indie rock, new wave, electronica, synth pop
 Kesto: 03.55
 Levy-yhtiö: RCA Records Cult Records
The Strokesin muut singlet
| ”Bad Decisions” 2020 | ”Brooklyn Bridge to Chorus” 2020 |   |
Brooklyn Bridge to Chorus on yhdysvaltalaisen rockyhtye The Strokesin kappale, joka julkaistiin kolmantena singlenä yhtyeen kuudennelta studioalbumilta The New Abnormal 6. huhtikuuta 2020.
Kappale on yhtyeen laulaja Julian Casablancasin kirjoittama ja Rick Rubinin tuottama. ”Brooklyn Bridge to Chorus” ylsi kotimaassaan Billboard Hot Rock Songs -listan sijalle 7.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottaja | Kesto |  |  |  |  |  |
| 1. | Brooklyn Bridge to Chorus | Casablancas | Rubin | 3.55 |  |  |  |  |  |
|  |  |  |  | 3.55 |  |  |  |  |  |
Kokoonpano

Julian Casablancas – laulu
Albert Hammond Jr. – kitara
Nick Valensi – kitara
Nikolai Fraiture – basso
Fabrizio Moretti – rummut
Listasijoitukset

| Lista | Paras sijoitus |
| --- | --- |
 Billboard Hot Rock Songs: 7.
Candia Canavese

| Candia Canavese |
| --- | --- |

 Candia Canavese
 Koordinaatit: 45°20′N, 7°53′E 
Valtio:  Italia
Alue:  Piemonte
Metropolikaupunki:  Torino
Korkeus:  330 m
Väkiluku:  1 190
Aikavyöhyke:  UTC+1
 – Kesäaika:  UTC+2
 
 https://www.comune.candia.to.it 
Infobox OKVirheellinen NIMI-arvo: 
Candia Canavese (piemonteksi Cangia) on kunta Italiassa Piemonten alueella sijaitsevassa Torinon metropolikaupungissa.  Vuoden 2022 alussa kunnassa oli arviolta 1 190 asukasta.
Bø

Bø voi tarkoittaa seuraavia:
Bø, Norjan kunta Nordlandin läänissä
Bø, Norjan kunta Telemarkin läänissä
Bø, kylä Norjan Hyllestadin kunnassa
Alisha Bø, Alisha Boe (s. 1997), yhdysvaltalais-norjalainen näyttelijä
Johannes Bø (s. 1993), norjalainen ampumahiihtäjä, maailmanmestari ja olympiavoittaja
Tarjei Bø (s. 1988), norjalainen ampumahiihtäjä, maailmanmestari ja olympiavoittaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bø”, voi hakea sivunnimihaulla, laajalla sivunnimihaulla tai tekstihaulla.
Heihachi Mishima

| Heihachi Mishima |
| --- | --- |
Ensi- esiintyminen:  Tekken 1
Henkilötiedot
Koko nimi:  Heihachi Mishima
Ammatti:  Mishima Zaibatsun johtaja (T1, T3 ja T4)  Työtön (T5 ja T6)
Ikä:  52 (T1)  54 (T2 ja T3)  75 (T4 ja T5)
Kotipaikka:   Japani
Suhteet
Infobox OKVirheellinen NIMI-arvo: 
Heihachi Mishima on kuvitteellinen hahmo Tekken-pelisarjassa. Hän esiintyy kaikissa Tekken-peleissä. Hänen isänsä on Jinpachi Mishima, ja hänen lapsiinsa kuuluvat Kazuya Mishima sekä Lars Alexandersson. Hän on adoptoinut Lee Chaolanin. Jin Kazama on hänen lapsenlapsi.
Hän oli Mishima Zaibatsun johtaja, mutta hävittyään The King of Iron Fist Tournament 5:ssa Jin Kazamalle hän menetti yhtiön.
Heihachi Mishiman alkuperäinen ääninäyttelijä Daisuke Gôri (1952–2010) ääninäytteli Heihachia ensimmäisestä Tekkenistä Tekken 6 -peliin asti.
Tarina > Tekken

Heihachi on turnauksen järjestäjä. Hän häviää pojalleen Kazuyalle ja tämä nousee Mishima Zaibatsun johtoon.
Tarina > Tekken 2

Kazuyan saatua Mishima Zaibatsun, Heihachi harjoitteli voimistuakseen ja saadakseen sen takaisin. Heihachi voittaa poikansa ja heittää hänet jyrkänteeltä alas. Heihachi saa haluamansa takaisin.
Tarina > Tekken 3

Heihachi perustaa "Tekken Forcen" ja ruokkii maailman köyhiä maita, jotta pääsisi maailmanlaajuisten johtajien suosioon. Viisitoista vuotta myöhemmin tutkiessaan meksikolaisia raunioita, Heihachin joukot kohtasivat salaperäisen olennon. Heihachi tajusi, että tämä mysteerinen otus voisi olla legendaarinen Ogre: nyt Heihachi aikoo vangita Ogren ja vallata hänen avullaan maailman. Yhtenä päivänä Heihachin luona vierailee Jin Kazama -niminen 15-vuotias poika. Kuultuaan, että Jin on hänen lapsenlapsensa, Heihachi tiesi, että hän on voimakas. Hän harjoitteli Jinin kanssa ja päätti käyttää häntä syöttinä, jotta saisi Ogren ulos piilostaan. Jinin täytettyä yhdeksäntoista, Heihachi ilmoitti kolmannesta turnauksesta. Heihachi huomasi, että Jinillä oli samoja voimia kuin Kazuyalla. Hän päätti, että hävittäisi Jinin hänen houkuteltuaan Ogren.
Tarina > Tekken 4

Kahta vuotta myöhemmin  Heihachi ei saanut vangittua Ogrea. Hän laittoi tutkijansa etsimään Ogresta jäänyttä kudosta ja sitten yhdisti oman geneettisen materiaalinsa ja Ogresta jääneet kudokset. Koe epäonnistui, koska sen onnistumiseen tarvittaisiin paholaisgeeni. Heihachi etsi Jiniä, joka oli muuttunut paholaiseksi viime turnauksen jälkeen. Etsinnän aikana Heihachi sai selville, että Kazuyan ruumis oli varastoitu G Corporationin laboratorioon. Heihachi määräsi Tekken Forcen mylläämään läpi G Corporationin kaikki laboratoriot. He löysivät oikean laboratorion ja kaikki tuntui menevän hyvin, kunnes G Corporationin herättämä Kazuya hakkasi kaikki soturit. Heihachi tarvitsi Jinin tai Kazuyan ruumiin ja tämän takia hän päätti järjestää neljännen turnauksen.
Tarina > Tekken 5

Hävittyään Jin Kazamalle Honmarussa, Heihachin oli piirittänyt joukko Jack-robotteja. Heihachi ja Kazuya taistelivat ensin yhdessä niitä vastaan, mutta Kazuya muuttui paholaiseksi ja lensi pois jättäen Heihachin yksin. Jack-robotit itsetuhoutuivat ja Honmaru räjähti Heihachi sisällään. Suuri räjähdys olisi tappanut tavallisen ihmisen, mutta vahva Heihachi selviytyi. Kuukausi myöhemmin Heihachi kuuli, että joku oli vallannut Mishima Zaibatsun ja päätti pitää viidennen turnauksen.
Epilogit > Tekken 2

Heihachi pitelee tajutonta Kazuyaa sylissään. Sitten hän heittää Kazuyan tulivuoren pohjalle. Heihachi hyppää helikopterin kyytiin ja tulivuori purkautuu. Lähikuva Heihachin hymystä näytetään.
Epilogit > Tekken 3

Heihachi päihittää True Ogren, joka haihtuu ilmaan. Hän huomaa Jinin makaavan tajuttomana maassa. Seuraavaksi näytetään taivaalla lentäviä helikoptereita. Heihachi ja tajuton Jin ovat yhdessä niistä. Jin makaa paareilla, joiden vieressä istuu Heihachi. Pian hän huomaa, että Jinin otsaan alkaa muodostua paholaisen merkkejä. Heihachi nostaa Jinin ja heittää hänet helikopterista ulos.
Epilogit > Tekken 4

Heihachi ja Kazuya menevät Honmaruun. He huomaavat Jin Kazaman olevan ketjuilla kiinni katossa. Kahdet ketjut ilmestyvät Kazuyan käsiin ja ne vievät hänet Jinin vierelle. Kazuya yrittää vapaaksi, muttei pääse. Heihachi sanoo, että ketjut neutraloivat voimat ja paholaisgeenin. Heihachi nauraa ja kävelee ulos rakennuksesta. Hän aikoo yhdistää Ogren kudoksen ja Kazuyan ja Jinin paholaisgeenit. Lopussa ruutuun tulee teksti "Myöhemmin maailmassa alkoi pimeyden kausi..." Teksti katoaa ja video loppuu.
Epilogit > Tekken 5

Rakettia näytetään ja naisääni alkaa tehdä lähtölaskentaa. Raketti on valmiina laukaisuun. Pian paljastetaan, että Jinpachi, Kazuya ja Jin ovat köytettyinä rakettiin. He eivät pääse pois. Lähtölaskennan loputtua, naisääni sanoo "Laukaisu!" Raketti nousee hiljalleen ylös ja kaikki matkustajat huutavat. Heihachi katsoo heitä kaukaa kiikareillaan ja nauraa.
Epilogit > Tekken 6

Raketti lentää avaruusaseman ohi. Jin ja Kazuya ovat köytettyinä paareihin ja Heihachi potkaisee Jinin matkaan. Kazuya onnistuu potkimaan myös Heihachin heidän matkaansa ja he palavat tultuaan maan ilmakehään.
Aiheesta muualla

Heihachi Mishima tekkenpedia.com sivulla (englanniksi)
Boeing 747-100

| Boeing 747-100 |
| --- | --- |
 Pan Amin Boeing 747-100
Tyyppi:  matkustajalentokone
Alkuperämaa:   Yhdysvallat
Valmistaja:  Boeing Commercial Airplanes
Suunnittelija:  Joe Sutter
Ensilento:  9. helmikuuta 1969
Esitelty:  1970
Poistettu käytöstä:  22. tammikuuta 2014
Tila:  Poistettu käytöstä, uusi malli 747-8
Pääkäyttäjät:  Pan Am, Trans World Airlines, Lufthansa
Valmistusmäärä:  205 
Valmistusvuodet:  1968–1986
Kehityskustannukset:  750 milj. USD
Yksikköhinta:  22 milj. USD (1966)
Muunnelmat:  747-100A 747-100B 747-100SR 
Boeing 747-100 on Boeing 747 -koneen vanhin versio. Sen suunnittelu alkoi vuonna 1966 ja ensilento lennettiin vuonna 1969. Liikennöinti alkoi vuonna 1970.